**APROB,**

**Ministrul Sănătății,**

**Avizat, Prof. univ. dr. Alexandru RAFILA**

**Secretar de Stat**

**Prof. univ. dr. Adriana PISTOL**

**Referat de aprobare**

a proiectului de Ordin privind modificarea Ordinului Ministrului Sănătății nr. 1069/2007 *pentru aprobarea Normelor privind suplimentele alimentare* cu modificările și completările ulterioare.

În vederea optimizării procesului de notificare și evaluare a suplimentelor alimentare, se propune modificarea articolului 11 din Ordinul nr. 1069/2007, astfel încât responsabilitatea evaluării conformității datelor de pe etichete să fie atribuită Institutului Național de Sănătate Publică (INSP), iar structura de specialitate să gestioneze transmiterea notificărilor și confirmarea primirii acestora în termenele prevăzute.

Această modificare este necesară întrucât direcția noastră se confruntă cu un deficit acut de personal specializat în acest domeniu, iar activitatea de evaluare nu mai poate fi desfășurată în mod corespunzător. Până de curând, această sarcină era îndeplinită de un specialist cu experiență, însă, odată cu pensionarea acestuia, nu există în prezent în cadrul direcției o altă persoană calificată care să preia atribuțiile respective. În aceste condiții, pentru a menține un flux operațional eficient și a evita întârzierile în procesul de notificare, se consideră oportună delegarea activității de evaluare către INSP, instituție cu expertiză în domeniu.

Modificarea propusă nu afectează termenele prevăzute pentru confirmarea primirii notificării, care va fi transmisă solicitantului în termen de 48 de ore, și pentru emiterea notificării, care se va realiza în termen de 15 zile, ci urmărește o clarificare a responsabilităților între structurile implicate, în vederea asigurării unui proces mai eficient și transparent.

Având în vedere aspectele menționate, am elaborat proiectul de Ordin pentru modificarea și completarea Ordinului Ministrului Sănătății nr. 1069/2007 *pentru aprobarea Normelor privind suplimentele alimentare* cu modificările și completările ulterioare,publicat în Monitorul Oficial al României nr. 455 din 05 iulie 2007, pe care, dacă sunteţi de acord, vă rugăm să îl aprobati în vederea publicării pe site-ul Ministerului Sănătății la rubrica Transparență decizională.

**Director General,**

**Dr. Mihaela BARDOȘ**

**Șef Serviciu**

**Dr. ec. Avian POP**